open-index/open-wikipedia-markdown huggingface dataset:
DSV Shinkai 6500

**DSV Shinkai 6500** (jaapani keelesしんかい6500) on Jaapanis projekteeritud ja 1989. aastal vette lastud mehitatud süvaveeliikur, millega on võimalik sukelduda kuni 6,5 km sügavusele. 

Shinkai 6500 meeskond on kolmeliikmeline.

Shinkai 6500 mõõtmed: pikkus 9,7 m, laius 2,7 m ja kõrgus 3,2 m. 

## Välislingid
Veesõidulaud

**Veesõidulaud** on lameda pikliku kujuga primitiivne veesõiduk, mis on mõeldud veekogul liikumiseks peamiselt sellel seistes või põlvitades. 

Mõned veesõidulauad on võimelised koos sellel sõitjaga veepinnal püsima vaid samaaegselt piisaval kiirusel liikudes. 

## Jagunemine
Veesõidulaud võib olla kasutusotstarbelt ja omadustelt:
* aerulaud
* purjelaud
* lainelaud 
* lohelaud
* veelaud (veetav)
* liikurlaud (mootorlaud, tiibliikurlaud)

## Vaata ka
* Parv
* Kanuu
* Süst
Hilok

**Hilok** (vene keeles Хилок) on linn Venemaal Taga-Baikali krais, Hiloki rajooni halduskeskus. Linn asub Hiloki jõe ääres, Tšitast ligikaudu 220 km lääneedelas.

Linna läbib Siberi raudtee.

Hilok tekkis raudteetööliste asulana rajatava raudteejaama juurde 1895. aastal. Aleviks sai Hilok 1929. aastal. Linnaõigused anti Hilokile 1951. aastal.

## Viited
Fendouzhe

**Fendouzhe** hiina keeles 奮鬥者號載人潛水器; *[[pinyin]]*is *Fèndòuzhě hào zàirén qiánshuǐqì*) on Hiinas  projekteeritud ja 2020. aastal vette lastud mehitatud süvaveeliikur, millega on võimalik sukelduda kuni 11 km sügavusele. 

Fendouzhe meeskond on kolmeliikmeline.

Novembris 2020 laskuti Fendouzhega Mariaani süvikus maailmamere sügavaimasse punkti (Challenger Deep, laskumissügavus 10 909 m).

## Viited

## Välislingid
*
*China Reveals Name of New Deep-Sea Submersible. YouTube, 19. juuni 2020
Jiaolong

**Jiaolong** hiina keeles 蛟龍號; *[[pinyin]]*is *jiāolóng hào*) on Hiina mehitatud süvaveeliikur, millega on võimalik sukelduda kuni 7,5 km sügavusele. 

Jialongi peakonstruktor on Xu Qinan (徐芑南).

Süvaveeliikuri meeskond on kahe- või kolmeliikmeline.

Juunis 2012 sukeldus kaheliikmeline meeskond Jiaolongiga Mariaani süvikusse 7062 m sügavusele.

Jiaolongi mõõtmed: pikkus 8,2 m, laius 3,0 m ja kõrgus 3,2 m. Kaal 22 tonni.

## Viited

## Välislingid
Challengeri sügavik

**Challengeri sügavik** (inglise keeles *Challenger Deep*) on Maa merepõhja sügavaim teadaolev koht, mille sügavus jääb vahemikku 10 902–10 929 m. 

Challengeri sügavik asub Vaikse ookeani läänepoolses osas paiknevas Mariaani süvikus.

## Mehitatud süvaveeliikurite laskumised Challengeri sügavikku 1960–2019
### 1960

### 2012

### 2019

## Viited

## Välislingid
Murchisoni mäed

**Murchisoni mäed** asuvad Uus-Meremaa Lõunasaarel Fiordlandi rahvuspargis.

Mägedes on mitmeid haruldasi liike, neist tuntuim ja haruldasim takahe ehk lõuna-sultantait. Lindu peeti väljasurnuks ning taasavastati 1948. aastal.

Kõrgeim tipp on 1892 m kõrgune Mount Lyall.

Põhjast, idast ja lõunast piirnevad Murchisoni mäed Te Anau järvega, mis on suuruselt teine järv Uus-Meremaal.

## Viited
Zeillern

**Zeillern** on vald (*Marktgemeinde*) Austrias Alam-Austria liidumaal Amstetteni ringkonnas.

Zeillern asub Mostvierteli südames. U. 15,41 % valla territooriumist on metsaga kaetud.

## Viited
Tiritiri Matangi

**Tiritiri Matangi** on saar Uus-Meremaal pindalaga 2,2 km².

Saarel on külastajatele avatud looduskaitseala, kus leidub ka haruldasi liike. Saarel ei ole püsielanikke, aga seda külastab igal aastal 30&nbsp;000 – 32&nbsp;000 turisti.

Saarel asub 1. jaanuaril 1865 tööd alustanud Tiritri Matangi majakas. See on Uus-Meremaa vanim tänini tegutsev tuletorn.

## Viited
Strengberg

**Strengberg** on vald (*Marktgemeinde*) Austrias Alam-Austria liidumaal Amstetteni ringkonnas.

Strengberg asub Mostviertelis Linzi ja Amstetteni vahel, Doonaust lõunas. U. 17 % valla territooriumist on kaetud metsaga.

## Viited
Nusantara

**Nusantara** (indoneesia hääldus: [nusanˈtara]), ametlikult tuntud kui Nusantara pealinn (indoneesia keeles *Ibu Kota Nusantara*, IKN), on Indoneesia tulevane pealinn Kalimantani saarel, mille ehitamist alustati 2022. aasta veebruaris. Avamine oli kavas 17. augustil 2024, Indoneesia iseseisvuspäeval, kuid see lükati edasi.

2024. aastal elas linnas 488 000 inimest.


Nusantara, Indonesia - President visiting the new capital.jpg|Indoneesia president Joko Widodo koos Ida-Kalimantani kuberneriga külastamas tulevase pealinna asukohta
Indonesian President Joko Widodo Leads Kendi Nusantara Ritual at New Capital’s Ground Zero (14032022152732).jpg|Indoneesia president viib läbi Kendi Nusantara rituaali tulevase pealinna geodeetilise märgi asukohas
President_Joko_Widodo_inspecting_the_construction_of_the_Presidential_Palace_in_Nusantara_(5_June_2024).jpg|Presidendipalee ehitus juunis 2024
Government_Residential_Area_in_Nusantara.png|Valitsustöötajate elamud detsembris 2024


## Välislingid
* Veebileht
Tatjana Stepaništševa

**Tatjana Stepaništševa** (sündinud 5. juuli 1973) on filoloog, Eesti kirjandusteadlane. On avaldanud teadustöid Johannes Aaviku ja Jaan Krossi kohta. 

## Haridus
Lõpetas Tartu Ülikooli vene ja slaavi filoloogia osakonna 1995. aastal. 1997. aastal sai magister artiumi kraadi (lõputöö "
žukovski hilised ballaadid", Ljubov Kisseljova juhtimisel). 2002. aastal kaitses doktoritööd "V. Žukovski loominguline strateegia ja poeetika (1800. aastad — 1820. aastate algus)", mis oli ka kirjutatud Ljubov Kisseljova juhtimisel.

## Töökäik
Töötab Tartu Ülikooli vene kirjanduse õppetoolis alates 1997. aastast, esmalt vanemlaborandina, aastatel 1998–2000 oli teadur ning alates 2000. aastast lektorina. 

Aastast 2021 juhib Tartu Ülikooli maailma keelte ja kultuuride instituudi slavistika osakonda. Ta on pidanud loenguid ka Kielis, Lyonis ja Milanos.

## Teadustöö
Põhilised uurimisvaldkonnad: vene kirjanduse XIX sajandi ajalugu ja poeetika; vene kirjanduse "hiilgeaja" poeesia; Vassili Žukovski ja Pjotr Vjazemski loomingud. 

Teadussarja "Humaniora: Litterae Russicae" toimetuskolleegiumi liige, teadussarja "Acta Slavica Estonica" rahvusvahelise toimetuskolleegiumi liige.

**Osales teadusprojektides**:
*Eestimaa esitlus 19.–21.saj. võõrkeelsetes reisijuhtides: retoorika ja ideoloogia (2007–2008)
*Vene impeeriumi läänepoolsete ääremaade „ideoloogiline geograafia” kirjanduses (2009–2012)
*Vene kirjanduse retseptioon Eestis 20 saj: tõlgendus- ja tõlkepoeetika (2009–2014)
*Vene kirjanduskaanoni kujunemine (2010–2013)
*Tõlkeideoloogia ja ideoloogia tõlkimine: kultuuridünaamika mehhanismid Eestis vene ja nõukogude võimu tingimustes 19.–20. sajandil (2015–2020)

## Viited

## Välislingid
*Tatjana Stepaništševa Eesti Teadusinfosüsteemis
*Curriculum vitae
Brigaadikindral (Ukraina)

**Brigaadikindral** (ukraina keeles *бригадний генерал*) on sõjaväeline auaste Ukraina Relvajõududes, mis on kõrgem kui polkovnik.

## Ajalugu
Alates 2020. aastast on brigaadikindral Ukraina relvajõudude madalaim kindraliauaste.

## Nimekiri
### Ukraina relvajõud

### Rahvuskaart

## Vaata ka
* Kindralleitnant (Ukraina)
* Ukraina sõjaväelised auastmed

## Viited
Aleksander Peek

**Aleksander Peek** (25. aprill 1915 Kunda – 10. juuli 1982 Tallinn) oli eesti maali- ja teatrikunstnik ning graafik.

Ta õppis aastatel 1936–1940 Omski kunstikoolis lavakujundust. Mobiliseeriti 1940. aastal Punaarmeesse, osales sõjas Jaapani vastu, 1946 tuli Eestisse. Ta töötas aastatel 1946–1950 ja 1952–1955 Estonia teatri kunstnikuna ja kujundas Estonia teatris umbes 25 lavastust. Aastatel 1955–1957 oli ta Eesti NSV Kunstnike Liidu vastutav sekretär. Hiljem tegutses vabakutselise kunstnikuna.  

## Tunnustus
* 1950 Eesti NSV teeneline kunstitegelane

## Isiklikku
Tema pojad on ettevõtja Toomas Peek ja insener Kuno Peek. Aleksander Peegi lapselaps ehk Kuno Peegi tütar on ajakirjanik Ingrid Peek.

## Viited

## Välislingid
*Eesti Kunstimuuseumi fotokogu. Kunstnik Aleksander Peek
*Eesti kunsti ja arhitektuuri biograafiline leksikon. Aleksander Peek
Põldkress

**Põldkress** (*Lepidium campestre*) on taimeliik ristõieliste sugukonnast kressi perekonnast.

## Välislingid
*
Poola merisalat

**Poola merisalat** (*Cochlearia polonica*) on ristõieliste sugukonda merisalati perekonda kuuluv kaheaastane soolalembene rohttaim.

## Välislingid
*
Paindvili (perekond)

**Paindvili** (*Carrichtera*) on taimeperekond ristõieliste sugukonnas.

## Liike
**Carrichtera annua* – paindvili

## Välislingid
*
Paindvili

**Paindvili** (*Carrichtera annua*) on taimeliik paindvilja perekonnas, ristõieliste sugukonnas.

## Välislingid
*
Litterlill

**Litterlill** (*Clypeola*) on taimeperekond ristõieliste sugukonnas.

## Liike
**Clypeola jonthlaspi* – väike litterlill

## Välislingid
*
Kerakilbik

**Kerakilbik** (*Alyssoides*) on taimeperekond ristõieliste sugukonnas.

## Liike
**Alyssoides utriculata* – põisjas kerakilbik

## Välislingid
*
Siilkõder (perekond)

**Siilkõder** (*Succowia*) on taimeperekond ristõieliste sugukonnas.

## Liike
**Succowia balearica* – siilkõder

## Välislingid
*
Wallsee-Sindelburg

**Wallsee-Sindelburg** on vald (*Marktgemeinde*) Austrias Alam-Austria liidumaal Amstetteni ringkonnas.

Wallsee-Sindelburg asub Mostvierteli loodeosas, West Autobahnist lõunas Doonau ääres. U. 26 % valla territooriumist on kaetud metsaga.


 Wallsee Hauptplatz Rathaus.jpg|Wallsee peaväljak vallamajaga
 Wallsee - Schloss.JPG|Wallsee linnus


## Viited
Weistrach

**Weistrach** on vald (*Gemeinde*) Austrias Alam-Austria liidumaal Amstetteni ringkonnas.

Weistrach asub Mostviertelis. U. 16,48 % valla territooriumist on kaetud metsaga.

## Viited
Kaukaasia hanerohi

**Kaukaasia hanerohi** (*Arabis caucasica*) on kapsalaadsete seltsi ristõieliste sugukonda kuuluv rohttaim.

## Välislingid
*
Öölevkoi

**Öölevkoi** (*Matthiola longipetala*) on ristõieliste sugukonda kuuluv taimeliik.

## Alamliigid
**Matthiola longipetala* subsp. *bicornis*
**Matthiola longipetala* subsp. *longipetala*
**Matthiola longipetala* subsp. *viridis*

## Välislingid
*
Ybbsitz

**Ybbsitz** on vald (*Marktgemeinde*) Austrias Alam-Austria liidumaal Amstetteni ringkonnas.

Ybbsitz asub Mostviertelis.

## Viited
Salatkress

**Salatkress** (*Lepidium sativum*) on taimeliik ristõieliste sugukonnast kressi perekonnast.

## Välislingid
*
Ürt-merisalat

**Ürt-merisalat** (*Cochlearia officinalis*) on ristõieliste sugukonda merisalati perekonda kuuluv kaheaastane soolalembene rohttaim.

## Välislingid
*
Perovski harakalatv

**Perovski harakalatv** (*Erysimum perofskianum*) on ristõieliste sugukonda kuuluv taimeliik.

## Välislingid
*
Laglerohi

**Laglerohi** (*Boechera*), nn ameerika hanerohi, on taimeperekond ristõieliste sugukonnas.

## Liike
**[[Boechera cusickii]]*
**Boechera holboellii* – grööni laglerohi
**[[Boechera lyallii]]*

## Välislingid
*
Aed-sinipadjake

**Aed-sinipadjake** ehk **aedaubrieeta** (*Aubrieta × cultorum*) on taimeliik ristõieliste sugukonnas.

## Välislingid
*
Pseudoturritis

***Pseudoturritis*** on taimeperekond ristõieliste sugukonnas. Ainus perekonda kuuluv liik on *[[Pseudoturritis turrita]]*.

## Välislingid
*
Litrik

**Litrik** (*Teesdalia*) on taimeperekond ristõieliste sugukonnas.

## Liike
**Teesdalia nudicaulis* – liivlitrik

## Välislingid
*
Fort Benning

**Fort Benning** (aastatel 2023–2025 **Fort Moore**) on Ameerika Ühendriikide maaväe baas, mis asub Columbuse lähedal, Georgia osariigis. 

## Nimi
1918. aastal rajatud õppekeskus kandis alguses nime Camp Benning Konföderatsiooni kindral Henry Benningu järgi. 1922 sai nimeks Fort Benning.

2023. aastal muudeti sõjaväebaasi nime, et vältida Konföderatsiooni sõdurite nimede kasutamist. 2025. aastal nimetati aga baas tagasi Fort Benninguks, kuid nüüd juba esimese maailmasõja veteran Fred G. Benningu järgi. 

## Kasutajad
### Õppeasutused
*  Ameerika Ühendriikide maaväe jalaväekool
*  Ameerika Ühendriikide maaväe soomusvägede kool
*  Manööversõja tippkeskus (*The Maneuver Center of Excellence*, MCoE) on maaväe väljaõppe- ja doktriiniväejuhatuse (TRADOC) tegevusi toetav keskus.

### Muud üksused
*  75. ranger'i-rügement 
*  1. julgeolekujõudude toetusbrigaad

## Viited
Wish You Were Here

**"Wish You Were Here"** on ansambli Pink Floyd 1973. aastal ilmunud üheksas stuudioalbum.

Albumi andis välja 12. septembril 1975 Harvest Records (USAs 13. septembril Columbia Records). See salvestati jaanuarist juulini 1975 Londonis EMI Abbey Roadi stuudios.

Suure osa albumist hõlmab 9-osaline lugu "Shine On You Crazy Diamond", mis on pühendatud ansamblist lahkuma pidanud asutajaliikmele Syd Barrettile. 

"Wish You Were Here" tõusis Suurbritannia, USA ja mitme teise riigi albumimüügiedetabeli tippu. Seda on sageli mainitud kõigi aegade parimate seas. 2003. aastal avaldatud Rolling Stone'i kõigi aegade 500 parema albumi loendis on see 209. kohal.

### Lood
:A-pool
# "Shine On You Crazy Diamond" I–V (Gilmour/Wright/Waters) - 13:32
# "Welcome to the Machine" (Waters) - 7:28
:B-pool
# "Have a Cigar" (Gilmour/Waters) - 5:08
# "Wish You Were Here" (Waters/Gilmour) - 5:35
# "Shine On You Crazy Diamond"" VI–IX (Wright/Gilmour/Waters) - 12:28

## Viited
Chase Jackson

**Chase Foster Jackson** (neiupõlvenimega **Ealey**; sündinud 20. juulil 1994 Illinoisi osariigis Springfieldis) on USA kuulitõukaja, kahekordne maailmameister.

Ta tegi täiskasvanute tiitlivõistluste debüüdi 2019. aasta maailmameistrivõistlustel Dohas, kui oli tulemusega 18.82 seitsmes.

2022. aasta sisemaailmameistrivõistlustel Belgradis kordas ta Michelle Carteri Põhja-Ameerika siserekordit 20.21 ja võitis Auriol Dongmo järel hõbemedali. Maailmameistrivõistlustel Eugene'is tõukas ta finaalis esimesel katsel 20.49 ja tuli maailmameistriks. Aasta hiljem tuli ta Budapestis maailmameistriks tulemusega 20.43.

Aastatel 2022 ja 2023 tuli ta kuulitõukes Teemantliiga üldvõitjaks.

Tema isiklik rekord kuulitõukes on **20.71**, mis on tõugatud 16. septembril 2023 Eugene'is. See on ühtlasi Ameerika Ühendriikide rekord.

## Välislingid

*
Müür-niklirohi

**Müür-niklirohi** (*Odontarrhena muralis*), varem müür-kilbirohi (*Alyssum murale*), on taimeliik ristõieliste sugukonnas.

## Välislingid
*
Jónsson

**Jónsson** on islandi patronüümnimi, mis tähendab "Jóni poeg".

## Nime kandjaid
*Ásgrímur Jónsson (1876–1958), Islandi maalikunstnik, riigi esimene elukutseline kunstnik
*Einar Jónsson (1874–1954), Islandi skulptor
*Gísli Jónsson (1889–1970), Islandi insener ja poliitik

## Vaata ka
* Islandi isikunimed
Eduard Moskaljov

**Eduard Moskaljov** (ukraina keeles *Едуард Михайлович Москальов*; sündinud 22. detsembril 1973) on Ukraina sõjaväelane.

## Sõjaväeteenistus
Juhtis 2022–2023 Ukraina ühendjõudude operatsiooni ja oli ühtlasi selle viimane juht. Määrati 2024. aasta augustis moodustatud Ukraina okupatsiooni all oleva Kurski oblasti alade sõjaväekomandatuuri juhiks.

## Autasud
* 2022 – Bohdan Hmelnõtskõi ordeni II järk

## Viited
Unisoolik (perekond)

**Unisoolik** (*Hugueninia*) oli monotüüpne taimeperekond ristõieliste sugukonnas.

Ainuke liik oli unisoolik (*Hugueninia tanacetifolia*), mis liigutati perekonda peenlook nimega soolik-peenlook, *Descurainia tanacetifolia*.

## Välislingid
*
Soolik-peenlook

**Soolik-peenlook** (*Descurainia tanacetifolia*) on taim ristõieliste sugukonnas. See kuulus varem perekonda unisoolik.

## Välislingid
*
Scripps Institution of Oceanography

**Scripps Institution of Oceanography**, ka lihtsalt  **Scripps** on Ameerika Ühendriikides San Diegos asuv okeanoloogia ja muude geoteaduste uurimiskeskus, mis on ühtlasi California Ülikooli San Diegos divisjon.

Scripps asutati 1903. aastal kui merebioloogia labor. 1912. aastal lülitati see California Ülikooli koosseisu ja nimetati ümber Scrippsi bioloogiauuringute institutsiooniks. 1925. aastast kannab nimetust *Scripps Institution of Oceanography*. Kui 1960. aastal avati Califonia Ülikool San Diegos, lülitati Scripps selle koosseisu.

## Scrippsi struktuur
Scrippsi struktuur jaguneb kolmeks teadussektsiooniks:

### Bioloogia
*Merebiotehnoloogia ja biomeditsiini keskus (CMBB)
*Integreeritud okeanograafia divisjon (IOD) 
*Merebioloogia uuringute divisjon (MBRD)

### Maateadus
*Cecil H. ja Ida M. Greeni geofüüsika ja planetaarfüüsika instituut (IGPP)
*Geoteaduste uuringute divisjon (GRD)

### Ookeanid ja atmosfäär
*Kliimateadus, atmosfääriteadused ja füüsikaline okeanograafia (CASPO)
*Merefüüsika labor (MPL) 

## Tuntud Scrippsi teadlasi
*Theodore Holmes Bullock
*Harmon Craig
*Paul J. Crutzen
*Edward DeLong
*Robert S. Dietz
*James Freeman Gilbert
*John Dove Isaacs
*Jeremy Jackson
*Charles David Keeling
*Nancy Knowlton
*Michael S. Longuet-Higgins
*Henry William Menard
*Mario Molina
*Walter Munk
*Jerome Namias
*William Nierenberg
*Pearn P. Niiler (Tartus sündinud okeanograaf)
*Veerabhadran Ramanathan
*Roger Revelle
*Fred Spiess
*Harald Sverdrup
*Victor Vacquier
*Benjamin Elazari Volcani

## Välislingid

*Koduleht
Gunnarsson

**Gunnarsson** on rootsi perekonnanimi ja islandi isanimi. Patronüümina tähendab see Gunnari poega.

## Nime levik
Gunnarsson oli 2014. aastal Rootsis sageduselt 43. perekonnanimi (rohkem kui 14 000 isikul) ja Islandil sageduselt 8. nimi (rohkem kui 3500 isikul). 

2023. aasta 1. jaanuari seisuga oli perekonnanimi Gunnarsson Eestis seitsmel mehel ja vähem kui viiel naisel. Perekonnanimede levikult on Gunnarsson meeste puhul 17 024. kohal.

## Nime kandjaid
*Carl Gunnarsson (1986–), rootsi jäähokimängija
*Guðmundur Steinn Gunnarsson (1982–), Islandi muusik ja helilooja
*Hanna Gunnarsson (1983–), Rootsi poliitik
*Jan Gunnarsson (1962–), Rootsi tennisist
*Sturla Gunnarsson (1951–), Islandil sündinud Kanada filmirežissöör
*Victor Gunnarsson (1953–1993), rootsi äärmuslane, keda kahtlustati Rootsi peaministri Olof Palme mõrvas

## Viited
1. operatiivotstarbeline presidendi brigaad

**1. hetman Petro Dorošenko nimeline operatiivotstarbeline presidendi brigaad** (*1-ша Президентська бригада оперативного призначення імені гетьмана Петра Дорошенка*) on Ukraina Rahvuskaardi väeüksus, mille lisanimetus on **Burevi**.  

## Ajalugu
Nimetus pärineb 2017. aastast. 
2023. aastal liideti brigaadiga Serhi Kultšõtskõi nimeline pataljon. 2024. aastal sai väeosa autasu Mehisuse ja Vapruse Eest.

## Viited
Surgutneftegaz

**Surgutneftegaz** (vene keeles Сургутнефтегаз) on Venemaa suurimaid nafta- ja gaasikompaniisid. 

1993. aastal asutatud kompanii peakorter asub Surgutis.  

Kompaniil on üle 100 000 töötaja.

Kompanii peadirektor on 1993. aastast miljardärist Venemaa Föderatsiooni töökangelane Vladimir Bogdanov.

## Välislingid
*Сага о «Сургуте». Как друзья Владимира Путина контролируют одну из крупнейших нефтяных компаний России. dossier.center, 20. märts 2023
*Загадочная роль Путина в самом богатом нефтяном концерне России. inosmi.ru, 13. juuli 2017
* "Путин является богатейшим человеком Европы и одним из богатейших людей мира". compromat.ru, 14. november 2007
Eestis tagaotsitavad inimesed

**Eestis tagaotsitavad inimesed** on Politsei- ja Piirivalveameti veebilehel avaldatav Eestis tagaotsitavate inimeste loend.

## Vaata ka
* Euroopa Liidu tagaotsituimate põgenike nimekiri

## Välislingid
* Tagaotsitavad inimesed. PPA
Zachery Ziemek

**Zachery Ziemek** (sündinud 23. veebruaril 1993 Itascas, Illinoisis) on Ameerika Ühendriikide kümnevõistleja. 

Ta tegi täiskasvanute tiitlivõistluste debüüdi 2015. aasta maailmameistrivõistlustel Pekingis, kui sai 8006 punktiga 15. koha.

2016. aasta suveolümpiamängudel Rio de Janeiros oli ta 8392 punktiga seitsmes.

2017. aasta maailmameistrivõistlustel Londonis katkestas ta kümnevõistluse enne viimast ala, 1500 meetri jooksu.

2018. aasta maailmameistrivõistlustel Birminghamis sai ta seitsmevõistluses 6. koha tulemusega 5941.

Suveolümpiamängudel Tokyos sai ta 6. koha 8435 punktiga.

2022. aasta maailmameistrivõistlustel Eugene'is võitis ta Kevin Mayeri ja Pierce LePage'i järel pronksmedali isikliku rekordiga 8676 punkti.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Viited

## Välislingid

*
2023. aasta 6. juuli raketirünnak Lvivi korterelamule

**2023. aasta 6. juuli raketirünnak Lvivi korterelamule** oli 2023. aasta 6. juuli esimestel tundidel toimunud raketirünnak Lvivi korterelamule, mille tulemusel hukkus vähemalt 10 inimest ja enam kui 40 inimest sai vigastada.

## Viited

## Välislingid
* "Врагу обязательно будет ответ". Ракетный удар по Львову. RFE/RL, 7. juuli 2023
Anne Sander

**Anne Sander** (21. oktoober 1942 – 1. juuli 2023) oli eesti nahakunstnik.

Ta õppis aastatel 1965–1970 Eesti NSV Riiklikus Kunstiinstituudis nahkehistöö eriala (lõpetas aastal 1970).

Ta on esinenud aastast 1970 järjepidevalt vabariiklikel tarbekunstinäitustel Eestis, aga ka Leningradis, Moskvas, Saksamaal, Egiptuses ja USA-s. Ta tegutses koos oma kaksikõe Krista Sanderiga, kes on samuti Eesti NSV Riikliku Kunstiinstituudi lõpetanud nahakunstnik. Kaksikõdedel oli kahasse kaks isikunäitust aastatel 1975 ja 1986 Tallinna Kunstihoone salongis.

Paremik tema loomingust koosneb traditsioonilises laadis ja tehniliselt kõrgel tasemel voolitehnikas laegastest ja karpidest, samuti täisnahkköidetest. Näitustel esinemine jäi peamiselt 1970.–1990. aastatesse.

Anne Sander oli Eesti Kunstnike Liidu ja Eesti Nahakunstnike Liidu liige.
Focus

**Focus** on Amsterdamist, Hollandist, pärit progressiivse roki ansambel, mis toimis aastail 1969–1978 ja uuesti aastast 2001. Ansambel sai kuulsaks oma eripärase looga "Hocus Pocus", mis sisaldab nii joodeldamist, vilistamist, flöödi- ja suupillimängu kui kitarrisoolosid. 

Ansambli ainuke liige, kes on püsinud selle juures algusest peale, on laulja, flöödi- ja klahvpillimängija Thijs van Leer (snd 1948). Teine bändi pikaajaline tegija ja mõjutaja on olnud kitarrist Jan Akkerman (snd 1946).

## Albumid

* In and Out of Focus - 1970
* Moving Waves (*tõõsõ nimega* Focus 2 - 1971
* Focus 3 - 1972
* At the Rainbow - 1973
* Hamburger Concerto - 1974
* Mother Focus - 1975
* Ship of Memories - 1976
* Focus con Proby - 1978
* Focus - 1985
* Focus 8 - 2002
* Live at the BBC 1976 - 2004
* Focus 9 / New Skin - 2006
* Focus X - 2012
* Golden Oldies - 2014
* Focus 8.5 / Beyond the Horizon - 2016
* The Focus Family Album - 2017
* Focus 11 - 2018

* Ametlik koduleht
Zalipie

**Zalipie** on küla Poolas Väike-Poola vojevoodkonnas Dąbrowa Tarnowska maakonnas Olesno vallas. Zalipie asub umbes 13 km kaugusel Dąbrowa Tarnowskast ja Krakówist ligikaudu 68 km kaugusel.

Külas on ainulaadne rahvakunstitraditsioon: elamud, aidad, kaevud ja aiad kaunistatakse erksavärviliste lille-, looma-, geomeetriliste ja muude motiividega. Kunstnikud on tavaliselt küla naised. Traditsiooni üks tuntuim esindaja on Felicja Curyłowa, kelle kodutalust on tänaseks asutatud muuseum. 1948. aastast alates toimub igal aastal traditsiooniline konkurss "Maalitud maja".

## Pildid

Zalipie - painted cottage 04.JPG|Kaunistatud talumaja
ZalipieKunstitraditsioon1.jpg|Maalitud kaev ja hoone
ZalipieKunstitraditsioon2.jpg|Kaunistatud mesitarud
ZalipieKunstitraditsioon3.jpg|Kaunistatud ahi ja muud tarbeesemed


## Viited
International MaxxPro

**International M1224 MaxxPro** on USA ja Iisraeli ettevõtete koostöös valminud soomusauto. 

## Ajalugu

Ukraina kasutas seda tüüpi sõidukeid 2022. aastal Vene-Ukraina sõjas.

## Kasutajad
*  

### Endised kasutajad
* 

## Viited
Benjamin Tetteh

**Benjamin Tetteh** (sündinud 10. juulil 1997 Accras) on Ghana jalgpallur, kes mängib Inglismaa esiliigaklubis Hull City ja Ghana jalgpallikoondises.

2015. aastal siirdus ta Ghanast Belgia kõrgliigaklubisse  Standard Liège. Hooajal 2016/17 oli ta laenul Tšehhi kõrgliigaklubis Slovácko ja 2017/18 samasse liigasse kuuluvas Bohemiansis.

2018. aasta juulis sõlmis ta lepingu Tšehhi kõrgliigaklubiga Praha Sparta. Hooajal 2018/19 tegi Tetteh oma edukaima hooaja Tšehhi kõrgliigas, kui lõi 11 väravat.

Ghana jalgpallikoondises debüteeris Tetteh 9. oktoobril 2021 MM-i valikmängus Zimbabwe vastu. Ta kuulus Ghana koondisse 2022. aasta Aafrika rahvaste karikavõistlustel. Teises alagrupimängus Gaboni vastu teenis ta mängu lõpus vastasmängija lükkamise eest punase kaardi ja talle määrati kolmemänguline võistluskeeld.

## Viited

## Saavutused
;Standard Liège
*Belgia karikas: 2015–16
;Praha Sparta
*Tšehhi karikas: 2019–20
3. eriotstarbeline polk

**3. üksik vürst Svjatoslav Vapra nimeline eriotstarbeline polk** on Ukraina erioperatsioonijõudude väeüksus. 

## Ajalugu
Praegust nime kannab alates 2018. aastast. Üksus võitles 2022. aasta märtsis koostöös HUR MO eriväelaste ja kohalike vastupanuvõitlejatega Hostomeli lahingus Vene vägede vastu. 3. polgu võitlejad osalesid 2023. aasta juuli lõpus Vene vägede käes olnud Staromaiorske küla hõivamises. 3. polgu võitlejad osalesid ka 2023. aasta oktoobris Avdijivka lahingus.

## Vaata ka
* Svjatoslav I

## Viited
Alexandru Cicâldău

**Alexandru Cicâldău** (sündinud 8. juulil 1997 Medgidias) on Rumeenia jalgpallur, kes mängib poolkaitsjana Türgi kõrgliigaklubis Galatasaray ja Rumeenia jalgpallikoondises.

Rumeenia kõrgliigas debüteeris ta 2016. aasta märtsis Viitorul Constanța meeskonnas. Hooajal 2016/17 tuli ta klubiga Rumeenia meistriks, kuid klubi põhikoosseisus kindlustas ta koha alles järgmisel hooajal. Aastatel 2018–2021 mängis Cicâldău Rumeenia kõrgliigaklubis Universitatea Craiova. Aastatel 2019–2021 valiti Cicâldău kolmel hooajal järjest Rumeenia kõrgliiga hooaja sümboolsesse koosseisu. Hooajal 2019/20 lõi Cicâldău Rumeenia kõrgliigas 14 väravat.

2021. aasta juulis sõlmis ta viieaastae lepingu Galatasarayga. Hooajal 2022/23 oli ta laenul Araabia Ühendemiraatide klubis Ittihad Kalba.

Rumeenia jalgpallikoondises debüteeris Cicâldău 24. märtsil 2018 sõprusmängus Iisraeli vastu. Koondisekarjääri kaks esimest väravat lõi ta 31. märtsil 2021 MM-i valikmängus Armeenia vastu.

## Saavutused
;Viitorul Constanța
*Liga I: 2016–17
*Supercupa României: Teine koht 2017
;Universitatea Craiova
*Cupa României: 2020–21
*Supercupa României: 2021
;Galatasaray
*Süper Lig: 2022–23
REMUS (allveeaparaat)

**REMUS** on autonoomse allveeaparaadi sari, mis on loodud Ameerika Ühendriikides Woods Hole Oceanographic Institutioni struktuuriüksuses Oceanographic Systems Lab.

See sari on loodud madala maksumusega, neil on ühine juhtimistarkvara ja elektroonilised alamsüsteemid ning neid saab juhtida sülearvutist.

REMUS-tüüpi allveeaparaate kasutatakse hüdrograafilistel uurimistöödel (batümeetrias), meremiinitõrjes, keskkonnaseires, ka otsingu- ja päästetöödel. 

## Sarja mudelid
Mudeli nimetuse numbriline osa viitab maksimaalsele laskumissügavusele meetrites.

***REMUS 6000** (pikkus 3,84 m, läbimõõt 71 cm, liikumiskiirus 9,3 km/h)
***REMUS 3000** 
***REMUS 1500** 
***REMUS 600** (läbimõõt 32,4 cm, liikumiskiirus 9,3 km/h)
***REMUS 100** (liikumiskiirus 9,3 km/h)
***REMUS M3V** (laskumissügavus 300 m, liikumiskiirus 18,5 km/h)
Krasnokamensk

**Krasnokamensk** (vene keeles Краснокаменск) on linn Venemaal Taga-Baikali krais, Krasnokamenski rajooni halduskeskus. Krasnokamensk asub Hiina piirist 39 km kaugusel, Tšitast ligikaudu 385 km kagus.

Asula rajati 1967. aastal 1963. avastatud uraanimaagi leiukoha juurde. Linnaõigused sai Krasnokamensk 16. juulil 1969.

## Viited
Eesti Analüütilise Psühholoogia Selts

**Eesti Analüütilise Psühholoogia Selts** on Eestis tegutsev analüütilise psühholoogiaga tegelev selts.

Selts loodi 2000. aastal esmalt nime all **Eesti Jungi Selts**. Aastal 2008 muudeti seltsi nimeks **Eesti C. G. Jungi Analüütilise Psühholoogia Selts**. Aastal 2015 muudeti uuesti nime ja selleks sai Eesti Analüütilise Psühholoogia Selts.

Selts on Eesti Psühhoteraapia Assotsiatsiooni liige.

## Vaata ka
*Carl Gustav Jung
*psühhoanalüüs

## Viited

## Välislingid
*Seltsi koduleht
Eesti Psühhoteraapia Assotsiatsioon

**Eesti Psühhoteraapia Assotsiatsioon** (EPTA) on Eesti organisatsioon.

Assotsiatsiooni asutasid 18. detsembril 2010 mittetulundusühinguna Eesti psühhoterapeute ühendavad organisatsioonid.

Assotsiatsiooni liikmed (2023. aasta seisuga):
*Eesti Analüütilise Psühholoogia Selts
*Eesti Eksistentsiaalse Psühhoteraapia Selts
*Eesti Gestaltpsühhoterapeutide Ühing
*Eesti Grupianalüüsi Selts
*Eesti NLP Koda
*Eesti Protsessitöö Ühing
*Eesti Psühhodraama Ühing
*Noorukite Psühhoteraapia Selts

## Välislingid
* Koduleht
Lillo

**Lillo** on perekonnanimi. 

Kõige levinum on perekonnanimi Lillo Tšiilis, kus selline nimi oli 2014. aastal rohkem kui 14 000 inimesel. Eesti oli nime kandjate arvult maailmas 9. kohal.  

## Nimest Eestis
2023. aasta 1. jaanuari seisuga oli Eestis perekonnanimi Lillo 163 inimesel: 86 mehel ja 77 naisel. Perekonnanimede levikult oli Lillo meeste puhul 1020. kohal ja naiste puhul 1330. kohal. Kõige levinum oli perekonnanimi Lillo vanuserühmas 55–59, kus neid oli 10 000 elaniku kohta 2,36. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta 12,31 inimest.

19. sajandi algul pandi pärisorjusest vabastamise käigus talupoegadele Tartumaal Kodavere, Rannu, Võnnu ja Maarja-Magdaleena kihelkondades, Võrumaal Rõuge ja Põlva kihelkonnas, Läänemaal Hanila kihelkonnas, Harjumaal Jõelähtme kihelkonnas ning Viljandimaal Pilistvere kihelkonnas üheksal korral nimeks Lillo.

Nimede eestistamisel võeti Lillo 1936. aastal uueks perekonnanimeks isiku poolt, kelle perekonnanimi oli varem Malin. Nimi Lillo vahetati ühe isiku poolt 1939. aastal nime vastu Randmäe.	

## Nime kandjaid
*Erik Lillo, eesti spordiajakirjanik (1944–)
*Indrek Lillo, eesti vandeadvokaat (1977–)
*Kalev Lillo, eesti poliitik (1966–) 
*Merike Lillo, eesti pedagoog (1944–) 
*George Lillo, inglise näitekirjanik  (1693–1739)
*Giuseppe Lillo, itaalia helilooja  (1814–1863)

## Viited

## Välislingid
*
Georg Gustav von Wrangell (1662–1734)

**Georg Gustav von Wrangell** (1662–1734) oli Rootsi sõjaväelane, mõisnik, aadlik, ooberstleitnant ja vabahärra, kes osales Põhjasõjas. 

## Elulugu
Georg Gustav von Wrangell sündis 13./17. septembril 1662 Tallinnas. Tema vanemad olid Hermann von Wrangell ja Anna Dorothea von Tiesenhausen. 

1685. aastaks oli ta saanud kapteniks, mil läks lühikeseks ajaks sõjateenistusest ära. Edasi teenis ta Hollandis asuvas Rootsi armees. Põhjasõja algul sai ta Järvamaa jalaväerügemendis majoriks, seejärel  sai ta 1701.a. ooberstleitnandina Nõo maapataljoni  juhatajaks.  Wrangell oli 1704. aastal Tartu garnisonis ning alistus linnaga samal aastal. 

1714. aastal oli Wrangell Liivimaa *Landrat*-i liige. 1723. aastal loovutas Wrangell isalt päritud Selja, Toolse ja Vara mõisad 14 000 rubla eest Carl Johann von Wrangellile. 

Georg Gustav von Wrangell suri 14. septembril 1733 Koigis (teiste allikate järgi 1734 Saadjärvel).

## Perekond
Georg Gustav von Wrangell abiellus 1686. aastal Agnes Elisabeth von Ferseniga. Pärast eelmise naise surma abiellus ta Sabina Sidonia von Paykulliga. Viimasena abiellus Wrangell 1715. aastal Elisabeth Margareta von der Pahleniga. 

Esimesest abielust sündisid Hermann Gustav, Carl Johann, Hans ja Augusta Helena. Teisest abielust Georg Gustav ja Gerhard Johann.

## Viited
Gerhard Johann von Plater

**Gerhard Johann von Plater** (1658–1728) oli Rootsi sõjaväelane ja ooberstleitnant, kes sõdis Põhjasõjas. 

Ta sündis Johann von Plateri ja Margaretha von Woldecki peres. 

1680. aastal astus Plater sõjaväeteenistusse. 1701. aasta 9. juunil sai ta Sangaste maapataljonis ooberstleitnandiks. Pataljoni hävimise järel 1702. aastal Hummuli lahingus sai ta 1707. aasta 12. jaanuaril Liivimaa aadlilipkonnas ooberstleitnandiks. Ta osales Rootsi Venemaa sõjakäigul ning langes 1709. aastal Perevolotšna all vangi. 

1717. aastal naasis ta Liivimaale ning läks viis aastat hiljem erru.

## Isiklikku
Gerhard Johann von Plater abiellus kaks korda, esimene naine oli Sofia Elisabeth von Sternstrahl.

Tema lapsed olid Gerhard Johann, Carl Magnus, Friedrich Fabian, Gerhard Johann ja Carl Magnus.

## Viited
Mogotša

**Mogotša** (vene keeles Могоча) on linn Venemaal Taga-Baikali krais, Mogotša rajooni halduskeskus. Mogotša asub Amazari jõe ääres, Tšitast ligikaudu 460 km idakirdes.

Linna läbib Siberi raudtee.

Mogotša tekkis 1910. aastal raudtee-ehitajate asulana. Aleviks sai Mogotša 1938. aastal ja linnaks 1950. aastal.

## Viited
Lošarik

**AS-31** (teistel andmetel  **AS-12**; vene keeles АС-31, АС-12), tuntud hüüdnimega **Lošarik** («Лошарик») on Venemaa salajane luureotstarbeline tuumaallveelaev.

Allveelaeva sisemuses on seitse sfäärilist titaankambrit (läbimõõduga 6 m). Esimesed viis neist on mehitatud ja omavahel ühendatud, viimased kaks on omavahel ühendatud ning sisaldavad tuumareaktorit ja muid seadmeid.

Lošarik projekteeriti Leningradis asunud konstrueerimisbüroos Malahhit (projekti peakonstruktor Juri Konovalov). Allveelaeva ehitamist alustati 1988. aastal Severodvinskis asuvas masinaehitusettevõttes Sevmaš. 

Lošarik lasti vette 1995. aastal.

Allveelaeva pikkus on 70 m ja laius 7 m. Laskumissügavus 1000 m.

Meeskonnas on 25 liiget.

## Tulekahju allveelaevas
1. juulil 2019 puhkes allveelaeval tulekahju, milles hukkus 14 meeskonnaliiget.

## Vaata ka
*NR-1

## Viited

## Välislingid
*Barentsi merel põlenud alus võis olla Venemaa salajane luureallveelaev „Lošarik”. delfi.ee, 4. juuli 2019
*Атомную миниподлодку "Лошарик" восстановят по новому проекту "Малахита". rg.ru, 22. juuni 2021
Jalutorovsk

**Jalutorovsk** (vene keeles Ялуторовск) on linn Venemaal Tjumeni oblastis, Jalutorovski rajooni halduskeskus. Jalutorovsk asub Toboli jõe ääres, Tjumenist ligikaudu 70 km kagus.

Linna läbib Siberi raudtee.

Asula rajati 1659. aastal tatarlaste linnuse Javlu-Tura kohale. Linnaõigused sai Jalutorovsk 1782. aastal.

## Viited
EPTA

**EPTA** võib tähendada:
* Eesti Psühhoteraapia Assotsiatsioon
* Eesti Klaveriõpetajate Ühing
* European Pulsar Timing Array
Keio Kits

**Keio Kits** (sündinud 27. juulil 1989) on endine Eesti kesk- ja pikamaajooksja.

Tema jooksukarjäär kulmineerus võistlemisega 2011. aasta Ostrava noorsoo EM-il 1500 m jooksus, kus ta saavutas 10. koha ajaga 3:52,92. Aasta hiljem võitis ta suurjooksu ümber Viljandi järve, mille raames korraldati sel aastal ka Eesti murdmaajooksu meistrivõistlused.

Kitse koduklubid on olnud Viljandi Vastupidavusalade Klubi Staier, Eesti Maaülikooli Spordiklubi ja Spordiklubi Jooksupartner. Tema treener on olnud Enn Sellik.

## Isiklikud rekordid

## Kohad suurvõistlustel

## Viited


## Välislingid
*
Gubkinski

**Gubkinski** (vene keeles Губкинский) on linn Venemaal Jamali Neenetsi autonoomses ringkonnas. Linn asub Lääne-Siberi madalikul Pjakupuri jõe vasakul kaldal, põhjapolaarjoonest ligikaudu 200 km lõuna pool. 16 kilomeetri kaugusel linnast on Purpe raudteejaam Tjumen–Surgut–Novõi Urengoi raudteeliinil.

Gubinski asutati 1986. aastal seoses uute naftamaardlaste kasutuselevõtuga. Aleviks sai Gubinski 18. aprillil 1988. Linnaõigused anti Gubkinskile 1996. aastal.

Linn on saanud nime geoloog Ivan Gubkini (1871–1939) auks.

## Viited
Henry Bryant Bigelow' okeanograafiamedal

**Henry Bryant Bigelow' okeanograafiamedal** (inglise keeles *Henry Bryant Bigelow Medal in Oceanography*) on Woods Hole Oceanographic Institutioni (WHOI) teadusauhind silmapaistvate saavutuste eest mereuuringute valdkonnas.

Auhind asutati 1960. aastal ja on nimetatud WHOI esimese direktori (1930–1940) Henry Bryant Bigelow' järgi.

Seda auhinda on välja antud ebaregulaarselt.

## Laureaadid
*1960 – Henry Bryant Bigelow
*1962 – John C. Swallow
*1964 – Bruce C. Heezen
*1966 – Columbus O'D. Iselin
*1970 – Frederick J. Vine
*1974 – Henry M. Stommel
*1979 – Wolfgang Helmut Berger
*1980 – Holger W. Jannasch
*1984 – Arnold L. Gordon
*1988 – Hans Thomas Rossby
*1992 – Alice Louise Alldredge
*1993 – Robert Weller
*1996 – Bill J. Jenkins
*2004 – David M. Karl

## Viited
Kaugjuhitav allveeaparaat

**Kaugjuhitav allveeaparaat** ehk **kaugjuhitav allveeliikur** (inglise keeles *remotely operated underwater vehicle*; lühend **ROV**) on iseliikuv süvavette sukelduv mehitamata allveeaparaat. 

## Kaugjuhitavaid allveeaparaate
*Kaikō ROV 
*Victor 6000 


DOLPHIN-3K 01.jpg|Jaapani kaugjuhitav allveeaparaat ROV DOLPHIN-3K muuseumieksponaadina Nagoyas
CURV-21.jpg|USA kaugjuhitav allveeaparaat CURV-21
JAMSTEC Deep Sea ROV kaikou7000.jpg|Kaikō ROV
Victor 6000.jpg|Victor 6000 


## Välislingid
Mehitamata allveeaparaat

**Mehitamata allveeaparaat** ehk **mehitamata allveeliikur** (inglise keeles *unmanned underwater vehicle*; lühend **UUV**) on allveeaparaat, mis võib vee all töötada ilma inimese vahetu osavõtuta.

## Jaotus
*Kaugjuhitavad allveeaparaadid (ROUV või ROV)
*Autonoomsed allveeaparaadid (AUV)

## Välislingid
Autonoomne allveeaparaat

**Autonoomne allveeaparaat** ehk **autonoomne allveeliikur** (inglise keeles *autonomous underwater vehicle*; lühend **AUV**) on torpeedot meenutav mehitamata allveeaparaat, ka allveerobot, mis liigub vee all eesmärgiga koguda mingit teavet, näiteks põhja topograafia kohta või takistuste ja esemete olemasolu kohta põhjas. Seadme toiteallikaks on laetavad akud. 

Teatud tüüpi autonoomsed allveeaparaadid on võimelised sukelduma kuni 11 km sügavusele (Nereus, Vitjaz D). AUV-sid kasutatakse veealuste objektide monitoorimiseks (näiteks torujuhtmete jälgimiseks), aga ka veealuste miinide otsimiseks ja kahjutuks tegemiseks.

## Autonoomseid allveeaparaate
*Allveeliugur
*Klavessin 1R
*Nereus
*Pluto Plus
*Poseidon
*REMUS
*Scorpio ROV
*Seafoxi droon
*Theseus
*Vitjaz D

## Vaata ka
*Torpeedo

## Välislingid
Woods Hole Oceanographic Institution

**Woods Hole Oceanographic Institution**, lühend **WHOI** on Ameerika Ühendriikides Massachusettsi osariigis Woods Hole'is asuv sõltumatu mittetulundusorganisatsioon, juhtiv  okeanograafia valdkonna uurimis- ja haridusasutus.

WHOI asutati 1930. aastal.

## WHOI struktuur
### WHOI osakonnad
*Rakenduslik ookeanifüüsika ja insenerindus
*Bioloogia
*Geoloogia ja geofüüsika
*Merekeemia ja geokeemia
*Merepoliitika
*Füüsikaline okeanograafia

### WHOI keskused, laborid ja uurimisrühmad
Woods Hole Oceanographic Institutioni struktuuri kuulub seitse keskust ning üle saja labori ja uurimisrühma.

## Uurimislaevad ja allveetehnika

### Uurimislaevad
*RV Atlantis
*RV Neil Armstrong

### Süvaveeliikurid
*DSV Alvin
*Deepsea Challenger

### Mehitamata allveeaparaadid
*Allveeliugurid
*Jason
*Nereus
*REMUS
*Sentry

## WHOI auhinnad
*B. H. Ketchumi auhind
*Henry Bryant Bigelow' okeanograafiamedal

## Viited

## Välislingid

*Koduleht
Eriliste teenete eest Eesti kodakondsuse pälvinud inimeste loend

Siin on loetletud isikud, kellele on antud Eesti kodakondsus eriliste teenete eest.

## 1997
* Ljudmila Gluškovskaja
* Savvati Smirnov
* Maksim Vedernikov

## 1998
* Jian Liu
* Juri Mihhaljov
* Anatoli Štšura
* Vassili Romanenko
* Nikolai Hrustaljov
* Marina Kossolapova
* Mihhail Koršunov
* Aleksei Terentjev
* Narinder Kumar G. Aswani
* Kripa Shankar Tripathi

## 1999
* Vladimir Antipp
* Jevgeni Gaitšuk
* Favzia Hadiullina
* Vadim Stepanov
* Nelli Filippova
* Sergei Vorobjov
* Ludmila Kanepe
* Marina Nikonova
* Vitali Sobolev
* Ernesto Achille Preatoni

## 2000
* Tatjana Manevskaja
* Hagani Gayibli
* Ivan Korniitšuk
* Rašid Abeljanov
* Ašot Jegikjan
* Tatjana Romanova-Vorontsova
* Jüri Järveläinen
* Vjatšeslav Jelistratov

## 2001
* Larissa Netšeporuk
* Sergei Gluško
* Gulnara Roll
* Aleksander Tertsus
* Sergei Vesselov
* Robert Gutman
* Marina Tširkova
* Ljubov Agapova

## 2002
* Jevgeni Rjazin
* Risto Mikael Teinonen
* Kirill Litovtšenko
* Leonid Brjuhov
* Sergei Ivannikov
* Lilia Šinkarjova
* Sergei Tšerkassov
* Jan Oja
* Aleksander Gurjanov
* Irina Mihhaljova

## 2003
* Eduard Mäetagas
* Niina Savinova
* Tatjana Partõka
* Sergei Matvijenko
* Valeri Karkatšov
* Igor Moškov
* Sergei Fedosejev
* Rjašid Izmailov
* Jekaterina Jegorova
* Eduard Bretško

## 2004
* Dmitri Vorobjov
* Mihhail Gorjušin
* Christakis Charalambides (Stefanus)
* Jevgeni Terentjev
* Aleksandr Tulchinsky
* Ivan Kovaljov
* Sergei Gubarev
* Vjatšeslav Šlõk
* Oleg Ilnitski

## 2005
* Jaša Kuršubadze
* Aleksandr Frolov
* Vjatšeslav Semerikov
* Dmitry Suur
* Vladimir Vidjaev
* Maksim Liksutov
* Natalia Umarova
* Philippe Jean-Charles Jourdan
* Yana Toom

## 2006
* Aleksei Aleksejev
* Anatoli Gruba
* Tatiana Järvi
* Sergei Sergejenkov
* Vladimir Stepanjan

## 2007
* Vladimir Šiškov
* Aleksandr Kaidalov
* Vjatšeslav Košelev
* Rustam Aksenenko

## 2008
* Tatjana Kivimägi
* Igor Burlakov
* Fjodor Kvitš

## 2009
* Natalja Baranova
* Maia Tisler
* Evhen Tsybulenko

## 2012
* Isidor Levin

Allikas: Riigi Teataja
Fredrik Midtsjø

**Fredrik Midtsjø** (sündinud 11. augustil 1993 Stjørdalis) on Norra jalgpallur, kes mängib poolkaitsjana Türgi kõrgliigaklubis Pendikspor.

Ta alustas jalgpalli mängimist kodulinnaklubis Stjørdals-Blink. 2007. aastal liitus ta Trondheimi Rosenborgiga, mille põhimeeskonnas debüteeris 2010. aastal. 2012. aastal oli ta Rosenborgist laenul Norra esiliigaklubis Ranheim ja 2014. aastal Norra kõrgliigaklubis Sandnes. Rosenborgi põhikoosseisus asus Midtsjø mängima 2015. aastal. Aastatel 2015–2017 tuli ta klubiga kolm korda Norra meistriks.

Aastatel 2017–2022 mängis Midtsjø Hollandi kõrgliigaklubis Alkmaari AZ. 2022. aasta augustis sõlmis ta kolmeaastase lepingu Türgi kõrgliigaklubiga Galatasaray.. Hooajal 2022–23 tuli ta klubiga Türgi meistriks. 2023. aasta septembris siirdus ta samasse liigasse kuuluvasse Pendikspori.

Norra jalgpallikoondises mängis Midtsjø aastatel 2016–2022 kokku 11 korda. Koondisedebüüdi tegi ta 24. märtsil 2016 sõprusmängus Eesti vastu.

## Saavutused
;Rosenborg
*Norra kõrgliiga võit: 2015, 2016, 2017
*Norra karikas: 2015, 2016
*Mesterfinalen: 2017
;Galatasaray
*Süper Lig: 2022–23

## Viited
Avion Express

**Avion Express** on Leedu ACMI ja lennukiliisingu pakkuja, mille peakontor asub Vilniuses. Ettevõte on osa ülemaailmsest kosmosetööstuskontsernist Avia Solutions Group.

## Ajalugu

Avion Express asutati 2005. aastal Nordic Solutions Air Services nime all. Lennufirma opereeris sel ajal nelja kauba- ja reisilennuki Saab 340. 2008. aastal nimetati ettevõte ümber Avion Expressiks. 2010. aastal ostis Avion Expressi Prantsusmaa investeerimisfirma Eyjafjoll SAS, mille asutas koos teiste investoritega Šveitsi Avion Capital Partners.

Avion Express tutvustas 2011. aastal oma esimest Airbus A320, mis oli esimene Leedus registreeritud Airbusi lennuk. Detsembris lisandus lennukiparki veel kaks Airbus A320. 2013. aastal läbis Avion Express edukalt IOSA tegevusohutuse auditi ja sai selle tulemusel IATA registreerimise. Viimane Saab 340 kaubalaev lammutati 2013. aasta märtsis. Kuni 2014. aasta suveni opereeris lennufirma 9 Airbus A320 ja 2 Airbus A319 lennukiparki. Samal aastal asutas Avion Express tütarettevõtte Dominican Wings, odavlennufirma, mis asub Dominikaani Vabariigis Santo Domingos. 2017. aasta suvel tõi Avion Express ettevõtte lennukiparki Airbus A321 lennukid.

2017. aasta juunis teatas Avion Express, et müüs oma 65% osaluse Dominican Wingsis ettevõtte presidendile Victor Pachecole.

2019. aastal asutas Avion Express Maltal asuva tütarettevõtte Avion Express Malta. Ettevõte alustas tegevust sama aasta mais.

2023. aasta juunis opereerib kontsern 36 Airbus A320 ja kolme A321 lennukit.

## Viited

## Välislingid

* Avion Express
Nartkala

**Nartkala** (vene keeles Нарткала, kabardi-tšerkessi keeles Нарткъалэ) on linn Venemaal Kabardi-Balkaarias, Urvani rajooni halduskeskus. Nartkala asub Naltšikist ligikaudu 22 km idakirdes. 

Asula rajati 1913. aastal raudteejaama juurde. Esialgu oli asula nimi **Dokšukino**. Aleviks sai Dokšukino 1938. aastal. Linnaõigused anti Dokšukinole 1955. aastal. Praegust nime kannab linn alates 1967. aastast.

## Viited
Theodor Koik

**Theodor-Rudolf Koik** (2. jaanuar 1888 Türi – 4. november 1941 Likino, Verhoturjelagi laager, Sverdlovski oblast) oli Eesti õpetaja, koolijuht ja poliitik. 

Lõpetas 1900. aastal kohaliku kihelkonnakooli ja 1907. aastal Tallinna Reaalkooli. Asus 1909. aastal Tartu Ülikooli matemaatikat õppima, läks 1910. aastal Peterburi Ülikooli, mille lõpetas 1912. aastal. Tartu Ülikooli lõpetas ta 1916. aastal. 

Ta oli aastatel 1913–1918 Viljandi Eesti Haridusseltsi Tütarlaste Gümnaasiumi matemaatika ja loodusloo õpetaja, 1917. aastal Viljandi linnavalitsuse sekretär ja 1918. aasta detsembrist 1919. aasta juulini Viljandi maakonna haridusosakonna juhataja. Kuulus aastatel 1917–1919 Eesti Sotsialistide-Revolutsionääride Parteisse ja valiti Asutavasse Kogusse, kuid loobus kohast paari päeva järel.

Koik oli aastatel 1919–1940 Viljandi Maakonna Poeglaste Gümnaasiumi direktor, olles ühtlasi ka Viljandi Progümnaasiumi ja Viljandi Kaubanduskeskkooli direktor. Ta õpetas matemaatikat ja kosmograafiat.

Ta avaldas kolm matemaatikaõpikut: "Elementaarne algebra", "Matemaatika õpperaamat kesk- ja kutsekoolidele I-II".

Ta määrati 1940. aastal juhtima Paide keskkooli. 1941. aastal küüditati ta NKVD poolt Siberisse, suri nõukogude vangilaagris.

Alates 1917. aastast oli ta abielus Minna Alide Kuusega. Neil oli tütar Juta-Virgu ja poeg Nurmi-Eerik.

## Viited

## Välislingid
*Kommunismiohvrite andmebaas
Valeri Tšõbinejev

**Valeri Tšõbinjejev** (ukraina keeles *Валерій Вікторович Чибінєєв*; 3. märts 1988 Berdjansk – 3. märts 2022) oli Ukraina sõjaväelane. 

Ta hukkus 3. märtsil 2022 Hostomeli linnas Vene vägede vastu võideldes.

## Viited
Olimpiu Moruțan

**Olimpiu Vasile Moruțan** (sündinud 25. aprillil 1999 Cluj-Napocas) on Rumeenia jalgpallur, kes mängib ründava poolkaitsja või äärepoolkaitsjana kõrgliigaklubis Aris ja Rumeenia jalgpallikoondises.

Ta alustas klubikarjääri kodulinnaklubis Universitatea Cluj, mille noortesüsteemiga liitus ta 2008. aastal. Hooajal 2015/16 debüteeris ta klubi põhimeeskonnas Rumeenia esiliigas.

Aastatel 2016–2018 mängis ta Rumeenia kõrgliigas Botoșani ja 2018–2021 FCSB ridades. Hooajal 2020/21 oli ta Rumeenia kõrgliigas enim väravasööte andnud mängija (15) ning ta valiti liigahooaja sümboolsesse koosseisu.

2021. aasta augustis siirdus ta Türgi kõrgliigaklubisse Galatasaray. Hooajal 2022/23 oli ta laenul Itaalia esiliigaklubis Pisa. 2023. aasta augustis sõlmis ta kolmeaastase lepingu Türgi kõrgliigaklubiga Ankaragücü.

Rumeenia jalgpallikoondises debüteeris Moruțan 11. oktoobril 2021 MM-i valikmängus Armeenia vastu. Koondisekarjääri esimese värava lõi ta 20. novembril 2022 sõprusmängus Moldova vastu.

## Saavutused
;FCSB
*Cupa României: 2019–20
*Supercupa României: Teine koht 2020
Europol

**Europol**, ametlikult **Euroopa Liidu Õiguskaitsekoostöö Amet**, on Euroopa Liidu üksus, mille eesmärk on toetada ja tugevdada liikmesriikide pädevate asutuste tegevust ning nende vastastikust koostööd organiseeritud kuritegevuse, terrorismi ja muude kahte või enamat liikmesriiki mõjutavate rasket liiki kuritegude tõkestamisel ja nende vastu võitlemisel. Europol asutati 1. oktoobril 1998 Madalmaades Haagis.

Euroopa Parlamendi ja nõukogu määruse (EL) 2016/794 artikli 4 järgi täidab Europol ülalnimetatud eesmärkide saavutamiseks muu hulgas järgmisi ülesandeid:

kogub, analüüsib ja säilitab teavet;
teavitab liikmesriike neid puudutavatest andmetest ja kuritegudevahelistest seostest;
kooskõlastab, korraldab ja viib ellu uurimisi ja operatiivtegevusi, et toetada ja tugevdada liikmesriikide pädevate asutuste tegevust;
osaleb ühistes uurimisrühmades;
toetab liikmesriike andmete ja analüüsiga suurte rahvusvaheliste sündmuste korral;
koostab ohuhinnanguid, strateegilisi ja operatiivanalüüse ning üldolukorda käsitlevaid aruandeid;
arendab välja, levitab ja edendab eriteadmisi kuritegevuse ennetamise meetodite, uurimismenetluste ning tehniliste ja kohtuekspertiisimeetodite kohta ning nõustab liikmesriike;
toetab liikmesriikide piiriülest teabevahetust, operatsioone ja uurimisi;
pakub erikoolitust ja aitab liikmesriike koolituse korraldamisel.

## Viited

## Välislingid

* Europol
Põdranapsik

**Põdranapsik** (*Pluteus cervinus*), vanasti pruun kelpseen, on šampinjonilaadsete seltsi napsikuliste sugukonda kuuluv seeneliik.

## Viited

## Välislingid
*
Tarko-Sale

**Tarko-Sale** (vene keeles Тарко-Сале, neenetsi keeles Тарка’ саля, metsaneenetsi keeles Таӆкаӈ' хаӆя) on linn Venemaal Jamali Neenetsi autonoomses ringkonnas, Purovski rajooni halduskeskus. Tarko-Sale asub Pjakupuri jõe ääres selle Aivasedapuri suubumiskoha lähedal, Salehardist ligikaudu 560 km idakagus.

Asula on rajatud 1932. aastal. Aleviks sai Tarko-Sale 1976. aastal. Linnaõigused anti Tarko-Salele 2004. aastal.

Põhiline majandusharu linnas on nafta ja gaasi tootmine ning ümbertöötlemine.

## Viited
Tõrnõauz

**Tõrnõauz** (vene keeles Тырныауз, kabardi-tšerkessi keeles Тырныаууз) on linn Venemaal Kabardi-Balkaarias, Elbruse rajooni halduskeskus. Tõrnõauz asub Baksani jõe ääres, Gruusia piirist ligikaudu 23 km kaugusel, Naltšikist umbes 55 km läänes.

Tõrnõauz rajati 1937. aastal balkaari küla Kirhožani kohale seoses volframi ja molübdeeni maagi leiukoha avastamisega. Aleviks sai Tõrnõauz 1939. aastal. Linnaõigused anti Tõrnõauzile 10. juunil 1955.

## Viited
Hall napsik

**Hall napsik** (*Pluteus salicinus*) on šampinjonilaadsete seltsi napsikuliste sugukonda kuuluv seeneliik.

## Välislingid
*
Ammi

**Ammi** (*Ammi*) on taimeperekond sarikaliste sugukonnast. 

## Liike
* *Ammi majus* – suur ammi

## Välislingid
*